UZNESENIE VLÁDY SLOVENSKEJ REPUBLIKY
č. 
z ........... 2002

k materiálu: „Protokol k Európskej dohode o pridružení uzatvorenej medzi Európskymi spoločenstvami a ich členskými štátmi na jednej strane a Slovenskou republikou na druhej strane o posudzovaní zhody a uznávaní priemyselných výrobkov - PECA“

Číslo materiálu:		
Predkladateľ:	minister zahraničných vecí SR
predseda Úradu pre normalizáciu, metrológiu a skúšobníctvo SR 	
Vláda
A.	schvaľuje

A.1.	návrh „Protokolu k Európskej dohode o pridružení uzatvorenej medzi Európskymi spoločenstvami a ich členskými štátmi na jednej strane a Slovenskou republikou na druhej strane o posudzovaní zhody a uznávaní priemyselných výrobkov PECA (ďalej len „Protokol“),
A.2.	s tým, že jej protokol po podpise nebude opätovne predložený.
B.	odporúča
prezidentovi Slovenskej republiky
B.1.	splnomocniť predsedu Úradu pre normalizáciu, metrológiu a skúšobníctvo Slovenskej republiky a ako alternáta veľvyslanca Slovenskej republiky pri Európskych spoločenstvách na podpis protokolu s výhradou ratifikácie,

B.2.	ratifikovať podpísaný protokol po vyslovení súhlasu Národnou radou Slovenskej republiky.
C.	poveruje
predsedu vlády SR
C.1.	predložiť novelu zákona č. 264/1999 Z. z. o technických požiadavkách na výrobky a o posudzovaní zhody v znení neskorších predpisov na rokovanie Národnej rady Slovenskej republiky pred vyslovením jej súhlasu s protokolom,
C.2.	predložiť protokol po jeho podpise Národnej rade Slovenskej republiky na vyslovenie súhlasu,

podpredsedu vlády Slovenskej republiky pre legislatívu 
C.3.	odôvodniť návrh novely zákona č. 264/1999 Z. z. o technických požiadavkách na výrobky a o posudzovaní zhody v znení neskorších predpisov v Národnej rade Slovenskej republiky,
C.4 	odôvodniť návrh na vyslovenie súhlasu s protokolom v Národnej rade Slovenskej republiky.
D.	ukladá
predsedovi  Úradu pre normalizáciu, metrológiu a skúšobníctvo Slovenskej republiky
D.1.	predložiť návrh novely zákona č. 264/1999 Z. z. o technických požiadavkách na výrobky a o posudzovaní zhody v znení neskorších predpisov v rozsahu dohodnutom s expertmi Európskej komisie na rokovanie vlády.
T: september 2002
       D.2.	požiadať ministra zahraničných vecí Slovenskej republiky, aby vykonal príslušné ratifikačné opatrenia,
       D.3.	požiadať ministra zahraničných vecí Slovenskej republiky, aby zabezpečil uverejnenie protokolu v Zbierke zákonov Slovenskej republiky,
        D.4.	zabezpečiť vykonávanie protokolu po nadobudnutí jeho platnosti.

Vykonajú:	predseda vlády,
minister zahraničných vecí,
podpredseda vlády Slovenskej republiky pre legislatívu
predseda Úradu pre normalizáciu, metrológiu a skúšobníctvo Slovenskej republiky.
Na vedomie:	prezident Slovenskej republiky,
predseda Národnej rady Slovenskej republiky.